
Mae  un  o’r  brodyr  yn  y Gogledd  wedi  bod  mor  garedig  â gyru  y 
llyfr  ucliod  i ni  i’w  adolygu,  yr  hyn  a wnawn  gyda  phleser. 
Cynnwysa  24  o dudalenau,  a rhaid  cyfaddef  ei  fod  ychydig  yn 
fwy  boneddigaidd  nâ  llawer  o’i  flaen  yn  ymdrin  â’r  Saint. 
Dyweda  ar  y ddalen  enwawl,  “ Ti  a bwyswyd  yn  y clorianau,  ac 
a’th  gaed  yn  brin.”  Dichon  yn  wir  mai  fellyybu;  ond  y mae 
eisieu  cael  gweled  y pwysau,  er  edrych  a ydynt  yn  gywir. 
Teimlwn  yn  ddigon  boddlawn  i’r  clorianau,  canys  yr  ydym 
wedi  pwyso  Mormoniaeth  ynddynt  droion  o’r  blaen,  ac  wedi  ei 
chael  yn  bwysau  da. 

Y mae  ein  hawdwr  yn  dechreu  ei  draethawd  trwy  gyffelybu 
Saint  y Dyddiau  Diweddaf  i Babyddiaeth,  Mahometaniaeth,  a 
Phiwseyaeth.  “ Mae  eu  hathrawiaethau,’’  medd  efe,  “ yn  gym- 
mysgedd  cydblethedig  o gyfeiliornadau  rhyfygus  a dinystriol,  ond 
edrych  arnynt  yn  symlrwydd  yr  efengyl.’5  A wŷr  efe  betli 
yw  symlrwydd  yr  efengyl?  Gobeithiwn  na  feddylia  symlrwydd 
efengylau  y sectariaid,  y rhai  ydynt  yn  croesi  eu  gilydd  gym- 
maint,  fel  nad  oes  dim  yn  debyg  i symlrwydd  yn  perthyn  iddynt. 
Ychydig  yn  nes  yn  mlaen,  dywed  am  y Saint,  mai  “ y prif 
bynciau  yn  eu  cred  ydyw,  y gallant  iachau  y corff  trwy  ei 
enneinio  ag  olew,  ac  os  caiff  un  o’u  gweinidogion  ei  drochi  mewîî 


âwfr,  y derbynia  ei  enaid  iachawdwriaeth.”  Syndod  mof  grees 
yw  hyn  i athra-wiaeth  lago  (pen.  v.,  14,  lô),  Ue  y gorchymyna 
enneinio  ag  olew,  ac  i athrawiaeth  Iesu  Grist,  yr  hwn  a ddywed, 
“ Y neb  a gredo  ac  a fedyddier.  a fydd  cadwedig!  ” Rhaid  mai 
dyna  yr  “athrawiaethau  amryw  a dyeithr”  a sonia  Paul  yn  eu 
cylch,  y rhai  a fyddant  yn  yr  amseroedd  diweddaf,  am  eu  bod  mor 
groes  i’r  ysgrythyrau  ! Ni  ddylai  ein  hawdwr  waeddi  “ Tecel,’’ 
nes  i ereill  gael  gweled  y pwysau : ei  ben  ef  i’r  glorian  yw  y 
pen-ysgafn  yma  o leiaf,  onide  dangosed  y glorian. 

“ Nid  wyf  yn  meddwl,”  medd  efe  etto  yn  yr  un  dudalen  (sef 
y 4ydd),  “ fod  y twyll  mor  guddiedig  fel  nas  gall  pawb  sydd  yn 
deall  y Bibl  ei  ganfodyn  amlwg.”  Pwy  sydd  yn  deall  y Bibl? 
Ofnwn  mai  nid  y dynion  sydd  yn  prynu  esboniadau.  Y rhai 
sydd  yn  cymmeryd  arnynt  i ddeall  fwyaf  ar  y Bibl,  y w y rhai 
sydd  yn  gwybod  leiaf  ynghylch  y Saintj  canys  hwynt  hwy  yw  y 
rhai  sydd  yn  ceisio  fwyaf  am  wyrthiau  i brofí  ein  dwyfoldeb,  fel 
y cawn  ddangos  cyn  diweddu.  Coeliwch  ni,  mae  “ twyll  ’’  y Saint 
mor  guddiedig,  nes  y mae  y miloedd  sydd  wedi  ymuno  â hwynt 
yn  methu  yn  deg  â’i  ganfod.  Pa  fodd  y mae  cymmaint  o bre- 
gethwyr  cymmeradwy  yn  mhlith  y sectariaid  wedi  cael  eu  hudo 
at  y Saint,  tybied  ? 

Yn  nesaf,  dywed  eín  hawdwr  am  ddau  ddosparth  sydd  yn  agored 
i gael  eu  hud-ddenu  gan  y Mormoniaid,  sef  gwrageddos  anwybodus 
ac  ieuenctid  gobeithiol  Cymru.  Druain  o honynt,  os  credant 
“ brif  bynciau’’  y Saint,  sef  enneinio  y claf,  a bedydd  er  cadwed- 
igaeth ! “ Felly,  cynghorwn  fy  nghyd-ieuenctyd,”  medd  efe  yn 

nhud.  5,  “i  wrandaw  yr  efengyl  yn  ei  symlrwydd,  fel  ei  pregethir 
yn  ein  hoes  ni,  ac  ei  pregethwyd  yn  oes  ein  tadau  er  iachawdwr- 
iaeth  iddynt,  yn  hytrach  na  myned  i wrandaw  chwedleuon  disail,  a 
dychymygion  ynfyd  ac  ofergoelus.”  Ië,  gwrandaw  yr  efengyl  fel 
ei  phregethir  yn  ein  hoes  ni,  ac  yn  oes  ein  tadau,  ac  nid  fel  ei 
phregethwyd  yn  oes  Crist  a’r  apostolion ! Gwrandaw  arni  yn  ei 
symlrwydd,  megys  ag  y cafodd  ei  diwygio  gan  ddynion  a esgym- 
unwyd  o’r  eglwys  Babaidd — megys  y mae  gan  ferched  y fam  ! 

Yn  nesaf,  rhydd  ein  hawdwr,  yn  nhud.  5 a 6,  rai  o opiniynau 
y Mormoniaid,  y rhai  ydynt  fel  y canlyn: — 

“1.  Credant  i’r  wir  eglwys,  neu  yr  eglwys  Gristionogol,  ac 
efengyl  Mab  Duw,  ynghyd  â dylanwad  yr  Ysbryd  Glân,  fyned 
fiddiar  y ddaear  yn  ddilynol  i’r  oes  apostolaidd  — a’i  bod  yn  llawn 

tógfanau  trawsder,  heb  neb  yn  dal  i fynu  tnewn  gwirionedd  goff* 
awdwriaeth  yr  Arglwydd  am  1600  o flynyddau.  . 

“ 2.  Credant  ddarfod  i Dduw  trwy  offerynoliaeth  Angel  goleuni 
ddatguddio  yr  efengyl  i un  Joseph  Smith,  ac  iddo  ei  awdurdodi 
i aii  sefydlu  yr  eglwys  Gristionogol  ar  y ddaiar,  trwy  bregethu  yr 
efengyl  ei  hunan,  ynghyd  ag  awdurdod  i ordeinio  ereill  i r gryaith* 

“3.  Honant  fod  yr  un  commisiwn  ganddynt  hwy  ag  a dder- 
hyniodd  yr  Apostoìion  gan  lesu  Grist, — eu  bod  i sefydlu  yr 
eglwys  yn  yr  un  dull,  ar  yr  un  amodau,  ac  y meddiannant  yr 

un  awdurdod  a’r  Apostolion.  _ , . 

« 4.  Honant  fod  ganddynt  yr  un  cymwysderau  ì wneud  ±5ibi  ag 
oedd  gan  yr  Apostolion  a’r  Proffwydi  santaidd,  ac  na  wyddant  pa 
mor  fuan  y byddant  yn  cael  gorchymyn  i hyny. 

« 5.  Crèdant  fod  sefyllfa  prawf  i fod  ar  ol  marw,  ac  y bydd 
pawb  a fuont  yn  y byd  o’r  oes  apostolaidd  hyd  amser_  y dat- 
guddiwyd  yr  efengyl  i Joseph  Smith,  yn  ddeiliaid  o honi,— ac  y 
cynygir  iachawdwriaeth  iddynt,  trwy  bregethu  yr  efengyl  yn 
Mharadwys,  (neu  fel  y geilw  y Pab  y lle,  purdan.) 

“ 6.  Credant  y peru  dydd  y farn  fil  o flynyddoedd. 

“7.  Credant  fod  dwy  nefoedd,  heb  son  am  y nef  wybrenol,  na  r 


sef  scröDol. 

“ 8.  Credant,  ar  ol  iddynt  fyned  i California,  y daw  Iesu  Grist 
i’w  cyfarfod,  ac  y cantdeyrnasu  gydag  ef  am  1,000  o flynyddoedd, 
pryd  y dinystrir  pawb  ereill,  &c. 

“ Ni  wnaf  sylw  ar  dwyll  Llyfr  Mormon;  y mae  ei  dyngedfen 
o’m  rhanfi  fel  Coran  y Mahomet.  Gwrided  dynoliaeth  o’i  blcgul, 
a gwaded  ei  pherthynas  ag  efe ; cladder  efe  yn  ngwlad  ei  enedig- 
aeth,  ac  aed  ei  goffadwriaeth  i lynclyn  difancoll.” 

Yn  awr,  cyn  y sylwn  ar  y penau  blaenorol,  hysbyswn  y bydd 
raid  i ni  neidio  o fan  i fan  yn  llyfr  ein  bawdwr,  er  cael  gafael  ar 
y gwabanol  resymau  sydd  yn  dal  cyssylltiad  a rhai  o r penau  dan 
sylw,  o herwydd  fod  ei  draethawd  mor  anniben.  Cawn  sylwi 
arnynt  yn  y drefn  ganlynol : — 

(1.)  Y mae  yn  wir  ein  bod  yn  credu  i’r  eglwys  gael  ei  chipio 
oddiar  y ddaear  yn  ddilynol  i’r  oes  apostolaidd ; eithr  nis  gwelwn  nî 
fod  hyny  “ yn  annheilwng  o Dduw  cyfoethog  o drugaredd,  yr 
hwn  sydd  yn  ewyllysio  fod  pob  dyn  yn  gadwedig.’’  Gan  mai 
dynion  wrthododd  yr  efengyl,  ni  ellir  ystyried  fod  Duw  yn 
annhrugarog  mewn  modd  yn  y byd.  Mae  ein  Duw  ni  yn  drugarog, 
ac  yn  danfon  cenadon  i bregethu  i ysbrydion  yn  ngharchar,  ac  at 
y rhai  hyny  na  chlywsant  yr  efengyl  yn  y cnawd  ; trae  y mae 
Duw  y sectariaid  yn  gadael  miloedd  o’n  cydgreaduriaid  i fyned  i 
golledigaeth  heb  glywed  un  pregethwr ; “ canys  pa  fodd  y credant 
heb  bregethwr,  a pha  fodd  y pregethant  oni  anfonir  hwy  ?”  Mewn 

. perthynas  i’r  eglwys  yn  cael  ei  cliipio  oddiar  y ddaear,  gallv;’n 
ddangos  fod  hyny  yn  ddigon  rhesymol  ac  ysgrythyrol,  ac  yn 
ddigon  o bwysau.  Gan  fod  sectariaid  y wlad  yn  dweyd  nad 
Pabyddiaeth  yw  eglwys  Dduw,  mae  yn  rhaid  nad  oedd  eglwys  yn 
bodoli  ar  y ddaear,  pan  nad  oedd  neb  o’r  sectau  presennol  mewu 
bodoliaeth,  ond  yn  unig  Pabyddiaeth.  Allan  o’r  eglwys  Babyddol 
y tarddodd  holl  enwadau  ein  gwlad,  fel  y gellid  profì  trwy 
lianesyddiaeth.  Pa  beth  a ddaeth  o’r  holl  rai  a fuont  feirw  pan 
oedd  Pabyddiaeth  yn  llanw  y wlad,  pan  nad  oedd  sôn  am  ddim 
nn  o wahanoî  sectau  yr  oes  bon  ? Mor  annbrugarog  oedd  Duw, 
os  nad  oedd  yn  rhoddi  cynnyg  iddynt  yn  y byd  arall.  Mae  credo 
y Saint  ynghylch  y pwnc  hwn,  nid  yn  unig  yn  rhesymol,  ond  yn 
ysgrythyrol  hefyd.  “Na  thwylled  neb  chwi  mewn  un  modd,’’ 
medd  Paul;  “ oblegid  ni  ddaw  y dydd  hwnw  hyd  oni  ddeì 
ymadawiad  yn  gyntaf’’  (2  Thes.  ii,  3).  Gwel  hefyd  yn  Dad. 
xii,  14 — 17.  Pa  ymadawiad  yw  hwn,  oddieithr  ei  fod  yn  yrnad- 
awiad  oddiwrth  y fl'ydd?  Gellir  cael  eglurhad  ychwanegol  ar 
hyn  yn  ein  traethawd  ar  “ Gorff  Crist,  neu  yr  Eglwys,”  fel  nad 
oes  achos  ymhelaethu  yma  ar  y pen  hwn. 

(2.)  Mae  yn  wir  ein  bod  yn  credu  fod  angel  y goleuni  wedi 
ymddangos  i Joseph  Smith,  a ehyflwyno  yr  efengyl  dragywyddo* 
iddo,  gydag  awdurdod  i’w  phregethu  i bob  creadur.  Nid  oes 
dim  yn  afresymol  yn  hyny,  nac  yn  anysgrythyrol.  Gwaith 
angylion  y w gweini  yn  mhob  oes  o’r  byd  ; a chan  nad  oedd  efengyl 
ar  y ddaear,  nid  oedd  neb  yn  addasach  nag  angel  er  ei  dadguddîo  ; 
canys  dywed  Ioan,  yn  Dad.  xiv,  6,  “Ac  mi  a welais  angel  arall 
yn  ehedeg  yn  nghanol  y nef,  a’r  efengyl  dragywyddol  ganddo,  i 
efengylu  i’r  rhai  sydd  yn  trigo  ar  y ddaear,  ac  i bob  cenedl,  a 
llwyth,  ac  iaith,a  phobl.”  Y mae  angel  arall  etto  i ddilyn  hwnw, 
ac  i ddywedyd,  “ Syrthiodd,  syrthiodd,  Babilon,  y ddinas  fawr 
hono.’’  Os  oes  angel  i gyhoeddi  syrthiad  Babilon,  y mae  angel 
hefyd  i adferu  yr  efengyl,  Yn  nesaf,  y mae  yn  ddigrif  i ddarllen 
yr  hyn  a ddywed  ein  hawdwr  mewn  perthynas  i’r  pwnc  hwn,  Sef 
fod  “ ll’yfr  Duw,  a llyfr  Mormon  yu  groes  i’w  gilydd  ; llyfr  Duw 
yn  dywedyd  bod  teyrnas  nefoedd  yn  eiddo  babanod,  a llyfr  Mor- 
mon  yn  haeru  nad  oedd  teyrnas  nefoedd  yn  gyrhaeddadwy 
iddynt.  Y casgliad  ydyw,  fod  yr  holl  fabanod  a fuont  feirw  o 
amser  yr  Apostolion  hyd  Josepli  Smith,  yn  golledig,”  (tud.  7). 
A.  ddarfu  y dyn  hwn  erioed  weled  Llyi'r  Mormon?  Gwyddom  na 


'ddarllenwyd  ef  ganddo  erioed  ; canys  y mae  Llyfr  Monnon  yn 
sôn  mwy  am  gadwedigaeth  babanod  nag  ywy  Bibl.  Treied  gael 
gweled  Llyfr  Mormon  yn  rhywle,  a darîlened  yn  nhud.  557  a 
4öS  o’r  ail  argraffiad  Seisnig,  lle  y eaiíf  weled  fod  “plant  bychain 
yn  fyw  yn  Nghrist  er  cyn  seiliad  y byd,’’  a’u  bod  yn  “ gyfranogion 

0 iachawdwriaeth.”  Gallem  nodi  ilawer  o ymadroddion  cadarn- 
ach,  ond  ystyriwn  lryna  yu  ddigon  5 gywilyddio  ein  hawdwr,  ac 

1 ddangos  ei  bwysau  anghywir  etto. 

(3.)  Ni  hòna  y Saint  tbd  yr  un  commisiwn  ganddynt  hwy  ag  a 
dderbyniodd  yr  aposíolion  gan  Grist,  eithr  commisiwn  newydd  a 
chyffelyb;  ond  honant  eu  bod  i sefydlu  yr  eglwys  yn  yr  un  dull, 
ar  yr  un  ammodau,  ac  y meddiannant  yr  un  awdurdod  â’r  apos- 
tolion.  Pe  lionasem  nad  yw  ein  heglwys  yn  yr  un  dull,  &c.,  â’r 
eglwys  gyntefig,  yná  buasem  yn  ceisio  profi  eia  heglwys  yn  gau, 
tra  yn  hòni  ei  bod  yn  groes.  Yr  ydym  yma  etto  yn  gysson  â 
rheswm  ac  ysgrythyr. 

(4.)  Dywed  fod  y Saint  yn  hòni  yr  un  cymhwysderau  i wneyd 
Beibl  â’r  apostolion  a’r  prophwydi  santaidd.  Gwir  iawn  ; os 
nad  yw  Duw  a’i  Ysbryd  wedi  cyfnewid,  gall  ysbrydoli  apostolion  a 
phrophwydi  i ysgrifenu  ychwaneg  o ysgrythyrau,  canys  y mae 
digon  o’u  heisieu,  yn  enwedig  ar  y sectariaid,  o herwydd  nad 
ydynt  yn  hanner  deall  y rhai  cyntefig. 

(5.)  Mae  yu  wir  y credwn  fod  cyfle  gart  yr  ysbrydion  yn. 
ngharchar  i glywed  pregethu  yr  efengyl,  fel  y barner  hwy  yn  ol 
dynion  yn  y cnawd;  ac  y mae  hyny  wedi  ei  broíì  yn  ein  traeth- 
awd  ynghylch  “ Pregethu  i’r  Ysbrydion  vn  Ngharchar,  a Bedyddio 
dros  y Meirw.’’  Mae  yn  rhyfedd  na  ddarllenai  ein  hawdwr 
lyfrau  y Saint,  yn  îie  ei  fod  yn  ymddangos  mor  hurt.  Mai 
dweyd  hyna  yr  un  fath  â dweyd  ein  bod  yn  credu  yn  nghroes- 
holiad  Tesu  Grist  Darllened  yn  1 PeJr  iii,  1S — 20;  a iv,  6,  a 
cliaiff  brawf  fod  yr  athrawiaeth  uchod  yn  ysgrythyrol,  ac  nas  gall 
neb  waeddi “Tecel”  uwch  ei  plien.  Oni  efengylwyd  i’r  meirw 
gan  Grist,  fel  y bernid  hwy  yn  oi  dynion  yn  y cnawd  ? Pe 
wahaniaetli  yw  fod  Luther,  Calvin,  Wesley,  Elias  o Fôn,  Williams 
o’r  Wern,  Chrästmas  E?ans,  &c.,  yn  ddynion  da  ? Nid  ydynt  yn 
rhy  dda  i glywed  pregethiad  cyflawnder  yr  efengyl  yn  rnyd 
yr  yshrydoedd,  er  cael  eu  dyrchafu  i ogoniant  mwy  gogoneddus. 
Gwnaeth  y rhai  hyny  eu  goreu  tra  ar  y ddaear,  ac  y mae  yn  sicr 
y cîmt  eu  gwobrwyo  am  eu  llafur,  ac  y cânt  gynnyrg  ar  gyflawn- 

der  yr  efengyl  dragywyddol.  Hefyd,  y mae  gobaiih  i’r  Iioll 
annuwiolion  sjrdd  heb  glywed  yr  efengyl,  i'w  clìlywed  yn  e® 
carchar  yn  y byd  arall,  wedi  iddynt  dalu  eu  ffyrling  eithaf; 
canys  nid  oeddjmt  yn  waeth  yn  y cnawd  nag  oedd  y cynddiluw- 
iaid.  Pregethodd  Crist  i’r  rhai  hyny,  a bedyddiwyd  ereill 
drostynt  ar  y ddaear.  Yr  unig  rai  sydd  yn  cael  aros  yn  y tân  yn 
oes-oesodd  yw  y rhai  hyny  sydd  yn  pechu  yn  anfaddeuol;  geill 
llawer  gael  eu  taflu  i’r  tân  trayywydclol,  heb  fod  yn  dragywyddol 
ynddo,  os  na  fyddant  wedi  pechu  yn  anfaddeuol.  Os  na  chred 
rhywun  yn  y byd  arall,  efe  a gondemnir,  a hyny  yu  gyfiawn. 
Ni  ddylai  un  ysgrifenydd  gymmeryd  achlysur  i gyhoeddi  llyfrau 
i wrthwynebu  unrhyw  sect  oddiwrth  ddywediadau  ‘‘gwrageddos 
anwybodus,”  tra  y mae  digonedd  o lyfrau  wedi  eu  cyhoeddi  gan  y 
sect  hono.  Mae  y sawl  a wnelo  hyny  yn  dangos  anonestrwydd. 
Yn  awr,  y mae  y rhan  fwyaf  o lyfr  y William  Jones  hwn  wedi  ei 
ateb  o’r  blaen,  fel  y gallai  weled  pe  darllenai  ein  Ilyfrau. 

(6.)  “ Credant,”  medd  efe  etto,  “y  pery  dydd  y fam  fil  o 
tìynyddoedd.”  Gan  bwy  hen  wraig  y clywodd  efe  hyny,  wjffldis? 
Clywsom  barchedigion  ein  gwlad  yn  dweyd  fod  pob  pechadur 
fyddo  yn  marw  yn  myned  i farn  uniongyrchol,  a bod  ei  dynghed 
yn  cael  ei  phenderfynu  am  bob  tragywyddoldeb.  Os  mai  felly  y 
mae,  creda  y sectariaid  fod  y farn  yn  para  mwy  na  dwy  íìl  o 
tìynyddoedd. 

(7.)  “ Credant  fod  dwy  nefoedd,’’  medd  Mr.  Jones  etto,  o enau 
rhyw  hen  wraig,  debygem,  “ heb  son  am  y nef  wybrenol,  na’r 
nef  serenol.’’  Yr  hyn  a greda  y Saint  yw,  fod  “ llawer  o drig- 
fanau”  yn  nhŷ  eu  Tad. 

(S.)  “ Credant,  ar  ol  iddynt  fyned  i California,”  medd 
efe  etto,  “y  daw  Iesu  Grist  i’w  cyfarfod,  ac  y cant 
deyrnasu  gydag  ef  am  fil  a fiynyddoedd,  pryd  y dinystrir  pawb 
ereill.”  Dichon  i William  Jones  ddarllen  hyn,  canys  y mae  y 
rlian  fwyaf  yn  wirionedd.  Gorchymynir  i Seion  ddyrchafu  i fyn- 
ydd  uchei,  ac  adeiladu  dinas  a thỳ  i Dduw  ; a phan  ddel  Iesu 
Grist  ar  gymylau  y nef,  bydd  i’r  rhai  byw  a marw  yn  Nghrist 
gael  eu  cipio  i fyny,  i gyfarfod  â’r  Arglwydd  yn  yr  awyr;  a ni  a 
deyrnaswn  gydag  ef  fiî  o flynyddoedd.  ( Gwel  Esay  xl,  9 ; 1 
Thes.  iv,  17  ; Dad.  xx,  4,  6.)  Mewn  perthynas  i ddinystr  ereill, 
credwn  y daw  “yr  Arglwydd  Tesu  o’r  nef,  gydai’i  angylion  nerth- 
ol,  â thân  fflatnllydj  gan  roddi  dial  i’r  sawl  nid  adwaemni  Dduw 


[.sef  y rhai  ni  chredant  raewn  dadguddiadau  y pryd  hyny],  ac  nid 
ydynt  yn  ufyddhau  i efengyl  ein  Harglwydd  Iesu  Grist,  “nid  fel 
ei  phregethir  gan  sectau  yr  oes,  a’n  tadau,’’  eithr  fel  ei  phregethwyd 
ganddo  ef  ei  hun  a’i  apostolion,  neu  fel  ei  phregethir  gan  Saint 
y Dyddiau  Uiweddaf.  (Gwel  2 Thes.  i,  7,  8.)  Dinystrir  pawb 
na  fyddant  yn  adnabod  Duw,  ac  a fethant  ddywedyd  trwy  yr 
Yspryd  Glân  mai  Crist  yw  yr  Arglwydd,  yr  hyn  yw  dadguddiad. 
Saint  yw  enwau  y rhai  hyny  y daw  efe  i’w  ogoneddu  ynddynt,  ac 
nid  neb  a alwant  eu  hunain  ar  enwau  dynion. 

“ Ni  wnaf  sylw  ar  dwyll  Llyfr  Mormon,”  medd  efe  yn  mhell- 
ach  ; na  wna,  gobeithiwn,  cyn  y bydd  iddo  ei  ddarllen:  Fe  ŵyr 

ein  hawdwr  gymmaint  am  Goran  Mahomed,  ag  a ŵyr  ara  Lyfr 
Mormon,  a chyramaint  am  y ddau  ag  a ŵyr  am  “ lynclyn  difan- 
eoll.” 

Yn  awr,  cawn  fyned  yn  mhellach  yn  mlaen  i lyfr  ein  hawdwr, 
a dyfynu  yrhyn  a ddyweda  yn  nhud.  10  : — “ Golygai  duwinydd- 
ion  lywodraeth  gyffredinol  Duw  dros  ein  byd  ni  yn  dair  rhan,  sef 
o gwymp  Adda  hyd  Ioan  Fedyddiwr,  y Tad  oedd  yn  llywodraethu  ; 
o loan  Fedyddiwr  hyd  ddydd  y Pentecost,  y Mab  oedd  yn  llyw- 
odraethu,  ac  o ddydd  y Pentecost  hyd  ddiwedd  y byd,  llywod- 
raetha  yr  Yspryd  Glân.  * * * Yn  yr  oruchwyliaeth  Foesenaidd, 
yr  oedd  Duw  yn  llefaru  ar  y ddaear  trwy  ei  angylion  ; yn  ngor- 
uchwyliaeth  Ioan  Fedyddiwr,  yr  oedd  Duw  yn  Uefaru  ar  y ddaear 
mewncnawd;  ond  yn  yr  oruchwyliaeth  bresennol,  y mae  Duw 
yn  llefaru  ar  y ddaear  trwy  ei  Yspryd  ; ac  y mae  gweinidogaeth 
yr  Ysbryd  yn  cael  ei  galw  yn  ddyddiau  diweddaf,’’  (gan  gyfeirio 
at  Act.  ii,  17,  1S).  Mae  yn  well  genym  ni  i gredu  fod  y Tad,  y 
Mab  a’r  Yspryd  yn  llywodraethu  o’r  dechreu  i’r  diwedd,na  chredu 
fel  y dywed  y duwinyddion.  Mae  Duw  wedi  llefaru  trwy  ei 
Ysbryd  cyn  Ioan  Fedyddiwr,  ac  hefyd  wedi  llefaru  trwy  ei  ang- 
ylion  ar  ei  ol ; yr  hyn  sydd  yn  dangos  ffolineb  y duwinyddion. 

Yn  y dyfyniad  blaenorol,  dyweda  ein  hawdwr  fod  gweinidog- 
aeth  yr  Ysbryd  yn  cael  ei  galw  yn  ddyddiau  diweddaf ; ac  yna 
adrodda  yr  adnodau  canlynol : — “Eithr  hyn  yw  y peth  a ddyw- 
edwyd  trwy  y prophwyd  Joel.  A bydd  yn  y dyddiau  diweddaf, 
medd  Duw,  y tywalltaf  o’m  Hysbrydarbob  cnawd,  a’ch  meibion 
chwi  a’ch  merched  a brophwydant,  a’ch  gwyr  ieuainc  a welant  wel- 
edigaethau,  a’ch  henafgwyr  a freuddwydiant  freuddwydion  ; ar  fy 
ngweision,  ac  ar  fy  llaw-forwynion  y tywalltaf  o’m  Hyshryd  yn 

y dyddîaa  hyny,  a hwy  a brophwydant.”  Yma  gofyna,  “Pa  na 
ai  ar  ddydd  y Pentecost,  er  ys  1800,  ai  yn  amser  Joseph  Smith, 
er  ys  23  mlynedd  vn  ol,  y dechreuoddgoruchwyliaetb  y dyddiau  di- 
weddaf  ?”  Mae  yn  rhwydd  iawn  i wyhod  paddyddiau  yw  y dyddiau 
diweddaf;  y diweddaf  ydynt,  ae  nid  y lleill.  Mae  y dyddiau  hyn 
yn  nes  o fod  yn  ddyddiau  diweddaf  na  dydd  y Fentecost.  Pan  y 
llefarodd  Duw  am  y dyddiau  diweddaf,  yr  oedd  yn  gwybod  pa  rai 
oeddynt ; a dy wedodd  y buasai  efe  yn  y dyddiau  diweddaf  yn 
tywallt  ei  Ysbryd  ar  bob  enawd,  yr  hyn  ni  ohymmerodd  le  ar 
ddydd  y Pentecost,  nac  ar  un  dydd  arall  oddiar  hyny.  Pwy  ar 
y dydd  hwnw  a brophwydasant,  neu  a welsant  weledigaethau, 
neu  freuddwydio  breuddwydion  ? Ië,  gadewch  i ni  ddarllen  y 
ddwy  adnod  ddilynol,  y rhai  ydynt  fel  hyn : — “ A mi  a roddaf 
ryfeddodau  yn  y nef  uchod,  ac  arwyddion  ar  y ddaear  isod; 
gwaed,  a thân,  a tharth  mwg.  Yr  haul  a droir  yn  dywyllwch,  a’r 
lloer  yn  waed,  cyn  i ddydd  mawr  ac  eglur  yr  Arglwydd  ddyfod,” 
Ai  tybied  i’r  holl  bethau  hyn  ddygwydd  ar  ddydd  y Pentecost, 
neu  ar  y dyddiau  dilynol  ? Naddo  erioed.  Yr  hyn  a ddygwydd- 
odd  yn  y dyddiau  hyny  oedd  tywalltiad  o “ flaenfifrwy  th  yr 
Ysbryd”  hwnw  a brophwydodd  Joel  yn  ei  gylch,  yrhwn  yn  y 
dyddiau  diweddaf  a dywelltir  ar  bob  cnawd.  Pan  gyflawnir 
geiriau  Joel,  ceir  gweled  y blaidd  a’r  oen  yn  trigo  yngbyd, 
canys  fe  fydd  Ysbryd  Duw  wedi  ei  dywallt  ar  bob  cnawd.  Yr 
hyn  a ddywedai  Pedr  ar  y Pentecost  oedd,  mai  “ Hyn  yw  y peth 
a ddywedwyd  trwy  y prophwyd  Joel,’’  sef  yr  Ysbryd  ag  oedd  i 
gael  ei  dywallt  ar  bob  cnawd  yn  y dyddiau  diweddaf,  ac  a 
roddid  yn  flaenffrwyth  iddynt  hwy  y pryd  hyny.  Nid  cabledd  a 
rkyfýg>  gan  ltyny>  y^  dweyd  mai  yn  nyddiau  Joseph  Smith,  neu 
y dyddiau  diweddaf,  y cyflawnir  prophwydoliaeth  Joel.  Pan 
fyddo  Duw  yn  llefaru  am  ddyddiau  diweddaf,  gallwn  fod  yn  sicr 
ei  fod  yn  gwybod  mai  y rhai  olaf  ydynt,  ac  nid  rhyw  rai  blaen- 
orol  iddynt.  Mae  yn  eglur  fod  ein  hawdwr  wedi  pwyso  hyn  etto  â 
phwysau  anghywir. 

Etto,  yn  nhud.  11,  “ Dy  wed  y Mormoniaid,’’ medd  efe,  “mai 
Joseph  Smith  oedd  y cyntaf  o Saint  y dyddiau  diweddaf,  ac  nad 
oes  neb  felly  ond  ei  olynwyr.  Mi  gredaf  fìnnau  St.  Pedr,  fod  y 
3000  a dderbyniasant  ei  air  ef  yn  ewyllysgar  ar  ddydd  y Pen- 
tecost,  yn  saint  y dyddiau  diweddaf.’’  Os  felly,  rbaid  i ni  gredu 
mai  Saint  y Dyddiau  Diweddaf  oedd  y credinwyr  ar  ddydd 

y Pentecost,  ac  mai  Saint  y dyddiau  gynt  yw  canlynwyr  Joseph 
Smith.  Hawdd  y prophwydodd  Paul  am  y dynion  a fuasent 
yn  ymadael  oddiwrth  y ffydd  yn  y dyddiau  diweddaf,  pan  yr 
oedd  y dyddiau  hyny  yn  ei  amser  ef ! 

Yn  yr  un  dudalen,  dangosa  ein  bawdwr,  “ y mawr  ynfydrwydd 
o ddweyd  fod  yr  efengyl  a’r  eglwys  wedi  eu  cymmeryd  oddiar  y 
ddaear !”  “O  feddwl  ofnadwy,”  medd  efe ; “ ar  ol  i Dduw 
graslawn  roddi  ei  Fab  i farw  dros  bechaduriaid, — iddo  adael  y 
byd  tros  yr  hwn  y bu  ei  Fab  yn  dyoddef  ing  a loesion  drosto  ar 
y groes,  mewn  dallineb,  anohaith,  a thrueni,  heh  obaith  ganddynt 
ac  heb  Dduw  yn  y byd,  1600  o flynyddoedd.’’  Dyna  fel  y bu 
braidd,  yn  ol  credo  sectariaid  y wlad.  Oni  wyddant  liwy  mai 
Pabyddiaeth  oedd  yn  gordoi  y byd  Cristionogol  yn  ystod  y rhan 
fwyaf  o’r  amser  uchod.  Y mae  Duw  wedi  caniatâu  i fam  put- 
einiaid  y ddaear  i ddiwallu  y byd  â chrefydd  am  ganrifoedd; 
ac  yn  bresennol  y mae  yn  rhoddi  yr  un  caniatad  i’w  merched, 
neu  y rhai  a ddeilliasant  o honi.  Ond  os  na  fu  erefydd  Crist 
ar  y ddaear  yn  yr  amser  uchod,  ar  bwy  oedd  y bai  ? sicr  ydym 
nad  ar  Dduw,  eithr  ar  ddynion.  A phe  caniataem  fod  gwir 
grefydd  yn  y byd  yr  amser  hyny,  ni  ofalodd  Duw  ddim  ond 
megys  am  ddyrnaid  bach  o’i  greaduriaid,  er  fod  “ trefn  wedi  ei 
pbwrcasu,’’  a “ ffynnon  wedi  ei  hagor.”  Mae  Duw  yn  drugarog  a 
chyfiawn,  acy  mae  wedi  trefnu  cynllun  i bregethu  yr  efengyl  i bob 
creadur,  pa  un  bynag  ai  yn  y byd  hwn  neu  yn  y byd  arall,  ai 
yn  yr  oes  hon  neu  ryw  oes  arall.  Na  phwyswch  mor  annheg, 
Mr.  Jones. 

Mae  yn  wir  fod  yr  oruchwyliaetli  gristionogol  i sefyll  ei  thir, 
ac  i Iesu  Grist  ddywedyd,  “ Ar  y graig  hon  yr  adeiladaf  f'y 
Eglwys,  a phyrth  uffern  nis  gorchfygant  hi.”  Y graig  hono  yw 
dadguddiad,  ac  nid  yr  hyn  a effeithir  drwy  gig  a gwaed,  neu 
wybodaeth  ddynol.  Nid  oes  neb  yn  faen  teilwng  i’w  osod  yn 
adeilad  yr  Eglwys,  os  na  ẃyr  trwy  yr  Ysbryd  mai  Crist  yw  yr 
Arglwydd.  Nid  oedd  fod  yr  Eglwys  neu’r  wraig  yn  ehedeg  i’r 
diffaethwch  rhag  y ddraig,  yn  un  prawf  ei  bod  wedi  ei  gorch- 
fygu  ; canys  yr  oedd  yr  eglwys  yn  cael  ei  “ maethu  yno  dros  araser 
ac  amseroedd,  ac  hanner  amser,  oddiwrth  wyneb  y sarff.’’  (Gwel 
Dad.  xii,  14.)  Yr  oedd  yn  rhaid  dyfod  “ ymadawìad  yn  gyntaf,” 
cyn  y gallai  yr  Eglwys  ymgyfarfod  ag  Iesu  Grist  (2  Thes.  ii, 
1 — 3) ; ond  ni  chatodd  ei  gorchfygu  gan  y sarff  neu  byrth  uffern. 

gan  iddi  gael  “ dwy  o adenydd  eryr  mawr,  fel  yr  ehedaî 
hi  i’r  diffaethwch  i’w  lle  ei  hun.”  Os  dinystriwyd  cyrff  yr 
apostolion  ac  ereill,  ni  ddinystriwyd  yr  eglwys  mewn  nn  modd ; 
os  nad  oedd  i’w  gweled  ar  y ddaear  am  dymmor,  etto  yr  oedd 
yn  fyw  yn  rhywle,  ac  y mae  yn  rhesymol  meddwl  bod  ei 
hefengyl  yn  cael  ei  phregethu  hefyd,  er  nad  yn  mysg  y rliai 
oeddynt  wedi  ei  gwrthod.  Pwyswch  yn  gywirach,  gyfaill. 

Yn  nesaf,  yn  nhud.  12,  dywed  ein  hawdwr  fod  y Mormoniaid 
yn  hèni  “ bod  rhai  o honynt  yn  apostolion,  rhai  yn  brophwydi, 
rhai  yn  athrawon,  a bod  i rai  o honynt  ddawn  i iachâu,  i arall 
ddawn  i lefaru  â thafodau  dyeithr,  i arall  ddawn  i gyíìeithu,  ac  i 
arall  wneuthur  gwyrthiau.”  Yna  ymdrecha  brofì  trwy  oleuni 
rheswm  a dadguddiad  ysgrythyrol,  nad  yw  y rhai  a alwant 
eu  hunain  yn  apostolion  y dyddiau  diweddaf  yn  llenwi 
nodwediad  apostol,  o herwydd  nad  oes  neb  a all  ddweyd  ei 
fod  wedi  derbyn  ei  olwg  ganddynt.  Yr  ydym  yn  dymuno 
ar  ein  hawdwr  i ddarllen  gwahanol  gyhoeddiadau  y Saint,  er  iddo 
gael  cyfle  i wybod  pa  beth  sydd  yn  cael  ei  wneuthur  gan  y Saint. 
]NTid  gwiw  i ni  geisio  profl  dwyfoldeb  ein  crefydd  trwy  gyfeirio  at 
ein  gwyrthiau,  canys  dyna  y dull  a gymmera  y gau-brophwydi, 
pan  yn  tynu  tân  o’r  nefoedd  er  profi  eu  dwyfoldeb.  Os  dywed 
ein  hawdwr  fod  llawer  o esgusion  gan  y Mormoniaid  i beidio 
gwneyd  gwyrtliiau,  yr  oedd  rhai  hefyd  gan  hyd  y nod  Iesu  Grist; 
canys  ni  wnaeth  efe  nemawr  o weithredoedd  nerthol  mewn  un  man, 
oblegid  eu  hanghrediniaeth  hwynt  (Math.  siii,  58)  ; gallem  nodi 
llawer  o esgusionpe  buasai  anghen.  “Un  rheswm  sydd  ganddynt 
ydyw,’’medd  efe,  “ nas  gallant  i foddloni  dynion;  yn  2ail,  nas 
gallant  heb  ffydd  yn  y sawl  a ofyna;  yn  3ydd,  nas  gallant  heb  i’r 
sawl  y gweithredir  y wyrth  arno  fod  yn  credu.’’  Yn  awr  gof- 
ynwn,  os  boddlonodd  Crist  ddynion  pan  ar  y groes,  neu  os  bwriodd 
efe  y cythraul  mud  a byddar  o’r  bachgenyn  beb  ffydd  neu  gred  yn 
ei  dad  (Marc  ix,  23,  24)  ? Darllener  hefyd  yn  ateb,  Math.  viii,  5 
— 13;  ix,  2;  xv,  28;  xvii,  14 — 21;  heblaw  ugeiniau  o leoedd 
ereill  a allem  nodi.  “Nid  oedd  Crist,”  medd  efe  etto,  “ wedi  son 
am  feddwl  Uywodraethwyr  y wledd  cyn  troi  y dwr  yn  win,  ond  fe 
wnaeth  heb  i’r  llywodraethwr  wybod.”  Yr  oedd  mam  Crist  a’r 
gwasanaethwyr  yn  ffyddiog,  a chyflawnwyd  y wyrth  o herwydd 
eu  ffydd  hwy.  “ Beth  bynag  a ddywedo  efe  wrthych,  gwnewch,’’ 
meddai  ei  fam,  yr  hyn  a ddengys  ei  bodyn  lled  ffyddîog  ynghylch 

«ael  rhagor  o win.  “ Hefyd,”  medd  ein  bawdwr,“fe  wnaetlt 
Crist  wyrth  i foddloni  estroniaid,  ie,  ei  elynion.' — St.  Mathew 
xvii,  26,  27.’’  Darllened  Mr.  Jonesyr  adnodauhyn  etto.  Pwy 
■welodd  y wyrth  hon,  heblaw  Pedr?  Y darn  arian  oedd  i foddloni 
yr  estroniaid,  ac  nid  yr  olygfa  ar  Pedr  yn  pysgota,  ac  yn  agor  bol 
y pysgodyn.  Gwyrth  ddirgel  oedd  hono,  ac  yn  cael  ei  chyfia-wni 
efallai  o herwydd  fod  yr  arian  yn  brin. 

Yn  y dudalen  ddilynol  (sefl3)  dywed,  “ Mae  yn  rhesymol 
gofyn  am  y profion  sydd  ganddynt  o’u  hawdurdod,  er  mwyn  cael 
safon  eu  hathrawiaethau  yn  unol  â gwirionedd  yr  ysgrythyrau,  os 
ydyw  felly.’’  Os  na  eill  y Saint  roddi  profion  gwyrthiol,  yna 
nid  yw  eu  hathrawiaethau  yn  unol  â gwirionedd  yr  Ysgrythyrau, 
serch  fod  athrawiaethau  sectariaid  yr  oes  yn  ddigon  unol  heb 
roddi  un  prawf  yn  y hyd.  O anghyssondeb  a dallineb  ! Ni 
wnaeth  Crist  wyrthiau  i foddloni  neh  yn  y peth  hwn,  canys  nid 
ydyw  gwyrthiau  yn  hrofion  i hrofi  gwirionedd.  Ysbryd  Duw  sydd 
yn  profi  gwirionedd.  “ Os  ewyllysia  neh,’’  meddai  Iesu  Grist, 
wneuthur  ei  ewyllys  ‘Ef,  efe  a gaiff  wybod  am  y ddysgeìdiaetli , pa 
un  ai  o Dduwy  mae  hi,  ai  myfi  o honof  fy  hun  sydd  yn  llefaru.” 
Yn  awr,  mae  y dynion  sydd  yn  ymofyn  am  wyrthiau,  os  ydynt 
wedi  darllen  hyna,  yn  ymddwyn  yn  ffol,  ac  yn  teilyngu  cael  eu 
galw  yn  genedlaeth  ddrwg  a godinehus ; ac  yn  wir,  arwydd  nis 
rhoddir  iddynt,  serch  ceisio  am  eu  hoes,  oddieithr  arwydd  y gau- 
hrophwydi. 

Yn  ngwaelad  yr  un  tudalen,  a dechreu  y llall,  cryhwylla  ein 
hawdwr  am  Grist  yn  cyfodi  merch  Jairus,  hwrw  y cythraul  allan 
o’r  bachgenyn,  ac  iachâu  gwr  cloff  y deml,  fel  gweitbredoedd  yn 
cael  eu  gwneuthur  heb  ffydd,  ac  heb  neb  yn  gofyn  am  danynt. 
Nid  yw  ein  cyfaill  yn  treio  deall  ei  Feibl.  Onid  oedd  ffydd  gan 
Jairus?  ac  oni  orchymynodd  lesuiddo,  “ Cred  yn  unig  ?’’  (Gwel 
Marc  v,  35 — 43.)  Ynghylch  y bachgenyn,  dywedai  yr  Iesu  wrth 
ei  dad,  “ Os  gelli  di  gredu,  pob  peth  a all  fod  i’r  neb  a gredo” 
(Marc  ix,  23) ; ac  wedi  iddo  gredu,  bwriwyd  y cythraul  allan.  Yr 
achosna  allai  yr  apostolion  ei  fwrw  allan  oedd,  oblegid  eu  hang- 
hrediniaeth  (Math.  xvii,  20).  Ac  mewn  perthynas  i ddyn  cloff  y 
deml,  gwell  darllen  ein  traethodyn  dimai,  sef  “Profwch  bob  peth.” 
Yr  ydym  yno  yn  profi  fod  y ddawn  o dderbyn  iechyd  yn  medd- 
iant  y cloff,  ac  mai  trwy  hono  y derbyniodd  y fendith.  Mae  yn 
ormocl  gwaith  i ni  ateb  vr  un  peth  amrywiol  o weithiau. 

UPB 

Mr.  Jones  sydd  yn  dweyd  fod  gwyrthiau  Crist  a’r  aposíolion  y» 
gyhoeddus,  a’u  bod  trwyddynt  yn  profi  eu  dwyfol  anfoniad. 
Mae  yr  Iuddewon  yn  adrodd  storiarall;  cafodd  Crist  a’r  apos- 
tolion  eu  lladd  ganddynt  hwy  o herwydd  eu  twyll.  Os  yw  y 
Testament  Newydd  yn  tystiolaethu  am  eu  gwyrthiau,  y mae 
nifer  fawr  o lyfrau  ereill  yn  mysg  yr  Iuddewon  yn  eu  gwadu. 
Ymresymant  i Grist  gael  cynnyg  i wneyd  gwyrth  ar  y groes, 
ond  na  allai  eu  gwneuthur.  Nid  ydym  ni  mewn  un  modd  yn 
ammau  gwythiau  Crist  a’i  apostolion  ; eithr  am  ddangos  ydym 
nad  oedd  cymmaint  yn  credu  ynddynt  y pryd  hyny  ag  sydd  yn 
credu  ynddynt  yn  awr.  Pe  deuai  Crist  i’r  ddaear  yn  yr  oes  hon, 
a chyflawni  yr  un  gweithredoedd  a ehynt,  gan  addaw  Ysbryd  y 
dadguddiad  i bawb,  credwn  y cawsai  gynddrwg  triniaeth  ag  a 
gafodd  gynt,  ac  hyny  gan  y parchedigion  a’r  duwiolion  penaf. 
Mae  pob  oes  o’r  byd  yn  dueddol  i anghredu  gweithredoedd 
Duw  yn  eu  hamser  hwy.  Yn  awr,  y mae  ymddygiad  y byd 
yn  yr  oes  lion,  ynghylch  gwyrthiau,  yr  un  fath  ag  oedd  yn 
amser  Iesu  Grist.  Yn  yr  amser  gynt,  dywedid  y ddiareb  hon, 
£í  Y meddyg,  iachâ  dy  hun  : y pethau  aglywsom  ni  eu  gwneuthur 
yn  Capernaum,  gwna  yma  hefyd  yn  dy  wlad  dy  huu.’’  Yn 
gyífelyb  y dyweda  ein  hawdwr,  yn  nhud.  15,  ynyr  oes  bon ; 
sef,  “ Yn  awr,  gofynaf  yn  mha  le  y gwnaeth  y rhai  a alwant  eu 
hunain  yn  saint  y dyddiau  diweddaf  arwydd  mor  amlwg  nas 
gellìr  ei  wadu,  neu  y gellir  ei  gredu  : dywedir  ar  hyd  yr  ardal 
hon  fod  gwyrth  nodedig  wedi  ei  chyflawni  yn  Machynlleth; 
dywedant  yno  mai  yn  Nghaerfyrddin  y dygwyddodd  y peth,  ac 
yn  Nghaerfyrddin  dywedant  mai  yn  Merthyr-Tydfìl  y cafodd 
dyn  dall  ei  olwg;  dywedant  yno  drachefn  iddynt  glywed  ddarfod 
i un  o’r  apostolion  ostegu  y dymestl  aryfordaithi  California.’’ 
Onid  yw  y ddwy  iaith  yn  tebygoli  ? Dymuna  y ddwy  blaid  fod  yn 
Ilygad-dystion  eu  hunain,  ac  yna  fe  gredant.  Rhai  fyddo  yn 
ymddibynu  fel  hyn  ar  weled  arwyddion,  fydd  yn  cael  eu  twyllo 
gan  y gau-brophwydi  a’r  gau-athrawou,  pan  y deuant  i wneuthur 
arwyddion  mawrion  a rhyfeddodau,  hyd  nes  y twyllant,  pe  bydd- 
ai  bosibl,  'ie,  yr  etholedigion.  Mae  yn  ddiau  fod  llawer  o 
enghreifftiau  o ddynion  yn  credu  yn  amser  Crist,  ac  hefyd  yn  yr 
oes  hon,  trwy  weled  gallu  Duw,  eithr  nid  y rhai  hyny  yw  y 
dynion  sydd  yn  ceisio  arwyddion.  Dynion  ydynt,  fynychaf,  a 
ddeuent  i gredu  yn  y ffordd  reolaidd,  sef  trwy  bregethu, 

Ü 

Yn  nhud.  15  a 16,  y ràae  ein  hawdwr  yn  rhoi  ar  ddeall  fod  y 
Mormoniaid  yn  credu  “nas  gall  eglwys  i Dduw  fodoli  heb 
ddeuddeg  Apostol  mewn  cyssylltiad  â hi.”  Hwyrach  y gall 
eglwys  fodoli,  dan  rai  amgylchiadau,  heb  gael  deuddeg  o apos- 
iolion  ; eithr  ymddengys  fod  ddeuddeg  yn  fwy  rheolaidd  na  llai 
na  hyny;  a meddyliwn  hefyd  y gall  eglwys  fodoli  hefyd,  ag 
ynddi  fwy  na  deuddeg.  Ond  nis  gall  eglwys  fodoli  heb  apos- 
tolion.  Dywed  Mr.  Joues  fod  Mathias  wedi  ei  ddewis  yn  Ue 
Juáas;  a rhydd  ar  ddeall  na  chafodd  neb  apostolion  ereill  eu 
hordeinio.  “ Bernir,”  medd  efe  hefyd , “ i’r  cyfan  gyfarfod  ag 
angeu,  ond  yr  apostol  Ioan  ; ond  nid  oes  genym  hanes  am  í 
ddeuddeg  o apostolion  ereill  gael  eu  hordeinio  yn  eu  lle.  Os  oes 
gan  saint  y dyddiau  diweddaf  lianes  am  hyny,  dymunem  gael 
gwybod  pwy  oeddynt  wrth  euhenwau;  — a chyn  y bydd  eu  tyst- 
iolaeth  yn  safadwy,  rhaid  ei  chael  o lyfr  Duw,  ac  nid  o Lyfr 
Mormon.”  Y mae  ein  hawdwr  yn  awr,  nid  yn  unig  yn  dangos  ei 
anwybodaeth  yn  Llyfr  Mormon,  ond  hefyd  yn  llyfr  Duw.  Ai  ni 
ŵyr  efe  am  yr  apostolion  Barnabas  a Phaul  (Act.  xiv,  14),  ac  am 
“ Andronicus  a Junia,  y rhai  sydd  yn  hynod  yn  mhlith  yr  apos- 
tolion”  (Rhuf.  xvi,7)?  Darllener  etto  a ganlyn  : — “A’i  weled  ef 
gan  Cephas,  yna  gan  y deuddeg.  Wedi  hyny  y gwelwyd  ef  gan 
fwy  na  phum  cant  brodyr  ar  unwaith  : o’r  rhai  y mae  y rhan 
fwyaf  yn  aros  hyd  yr  awrhon  ; eithr  rhai  a hunasant.  Wedi 
hyny  y gwelwyd  ef  gan  Iago,  yna  gan  yr  holl  apostolien.  Ac  yn 
ddiweddaf  oll  y gwelwyd  ef  genyf  finnau  hefyd,  megys  gan  un 
annhymig”  C1  Cor.  xv,  5 — 9).  Gwelir  wrth  hyn  mai  nid  dim 
oud  deuddeg  apostol  oedd,  ond  fod  cryn  lawer  o lionynt.  Ai 
tybied  fod  y dystiolaeth  yna  yn  ddigon  safadwy?  maerhagoro 
brofion  i gael  os  oes  eisieu.  “Barn  duwinyddion  [penw'einiaid] 
yr  oesoedd  yw  na  ordeiniwyd  ond  deuddeg  apostol.”  Nid  dyna 
farn  yr  ysgrythyrau,  na  Llyfr  Mormon.  “Apostol  oedd  un,” 
medd  ein  hawdwr,  “ a welsai  yr  Arglwydd  Iesu  yn  y cnawd,  ac 
ydoedd  dyst  o’i  adgyfodiad  ef.”  Etto,  “ Mae  ymadrodd  St.  Paul 
yn  profi  nas  gallasai  fod  yn  apostol,  pe  nas  gwelsai  Grist  yn  y 
cnawd-,  a phe  buasai  iddo  aros  ychydig  buasai  yn  rhy  ddiweddar 
arno.”  Yn  awr,  ni  welodd  Paul  Grist  cyn  ei  adgyfodiad,  ac  ni 
allai  fod  yn  dyst  o’i  adgyfodiad;  er  hyny  yr  oedd  Paul  yn  apos- 
tol,  Yr  hyn  a ddealla  y sectariaid  wrth  weled  “ Crist  yn  y 
cnawd,”  oedd  ei  weled  cyn  ei  groeshoeliad,  yr  hyn  ni  welodd 


14 


Paul ; eíthr  fe  ẃelodd  Paul  ef  yn  ei  gnawd  adgyfodedig,  ac  fe' 
allai  apostolion  yn  yr  oes  bon  ei  weled  felly  hefyd;  a pha  fodd  y 
gŵyr  Mr.  Jones  nad  yw  apostolion  y dyddiau  diweddaf  wedi  ei 
Aveled  hefyd.  Pa  faint  gwell  oedd  neb  o weled  Tesu  Grist  cyn  ei 
groeshoeliad,  er  bod  yn  dyst  ? nis  gallent  ddywedyd,  er  hyny, 
mai  Crist  oedd  mab  y Duw  hyw,  lieb  gael  dadguddiad  o’r 
nefoedd.  Yr  oedd  Paul,  serch  na  welodd  Grist  cyn  adgyfodi,  yn 
gymmaint  o dyst  o hono  â hwythau  ; canys  ni  welodd  neb  o 
honynt  ef  yn  adgyfodi  mwy  nâ  Phaul;  a gall  apostolion  yn  yr 
oes  hon,  trwy  ddadguddiad,  fod  yn  gystal  tystion  o hyny  â neb 
o’r  apostolion  gynt. 

Yn  mhellach  ar  y pen  uchod,  dyweda  ein  hawdwr,  yn  nhud. 
î 7,  “ Oni  ddewisais  i chwi  y deuddeg,  ac  y caent  eistedd  ar  ddeu- 
ddeg  gorsedd,  yn  barnu  deuddeg  llwyth  Israel.  Gwelodd  St. 
loan,  yn  y Dadguddiad,  y Jerusalem  Newydd  yn  disgyn  o’r  nef 
oddiwrth  Dduw;  ac  yr  oedd  mur  y ddinas  a deuddeg  sylfaen 
iddi,  ac  ynddynt  enwau  deuddeg  Apostol  yr  Oen.  Oddiwrth  hyn, 
Yinddengys  tuhwnt  i ddadl,  nad  ordeiniwyd  ond  un  oes  apostol- 
aidd.”  Oni  fu  gan  yr  Oen  ddeuddeg  apostol  yn  dechreu  adeiladu 
ei  eglwys  ? Nis  gwelwn  ni  fod  un  anmhriodoldeb  mewn  bod 
cnwau  y deuddeg  apostol  hyny  yn  cael  eu  gosod  yn  y deuddeg 
sylfaen.  Ond  a oedd  Paul  a Barnabas,  &c.,  ddim  yn  apostolion, 

0 herwydd  na  fydd  eu  henwau  yn  y sylfaeni  hyny  ? Oeddynt, 
medd  pawb.  Wel,  os  oeddynt  hwy,  oni  eill  rhai  ereill  fod  yn  yr 
oes  hon  hefyd  ? Yn  wir,  pa  fodd  y perffeithir  y saint,  heb  apos- 
tolion  a phrophwydi?  Dywedir  yn  Eph.  iv,  11—13,  “ Ac  efe  a 
Toddes  rai  yn  apostolion,  a rhai  yn  brophwydi,  a rhai  yn  efengyl- 
wyr,  a rhai  yn  fugeiliaid  ac  yn  athrawon ; i berffeithio  y saint, 

1 waith  y weinidogaeth,  ac  i adeilad  corff  Crist;  hyd  oni  ym- 
gyfarfyddom  oll  yn  undeb  fydd,  a gwybodaeth  Mab  Duw,  yn  wr 
perffaith,  at  fesur  oedran  cyflawnder  Crist.’’  Wrth  hyn  gwelir 
nas  gall  eglwys  fodoli  heb  apostolion,  canys  mae  yn  rhaid  eu 
cael  er  perffeithi®  y saint,  at  waith  y weinidogaeth,  ac  at  adeilad 
corff  Crist ; ac  hyny  hyd  nes  yr  ymgyfarfyddom  oll  yn  undeb  y 
ffvdd,  neu  hyd  nes  y gorphenir  adeiladu  yr  eglwys.  Ni  thynir 
yr  ysgaffaldau  oddiwrth  yr  adeilad,  nes  y byddo  wedi  ei  orphen  ; 
ac  ni  thynir  apostolion,  prophwydi,  &c.,  o’r  eglwys,  hyd  nes  y 
gorphenir  ei  hadeiladu.  Os  yw  Iesu  Grist  i fod  gyda  ei 
eglwys  hyd  ddiwedd  y hyd,  ac  i barhau  yn  Ben-saer  iddi,  mae  yn 

áüiau  y caáẃa  yr  apostoliou  a'r  prophwydi  mewn  gwaith,  hyd  nes 
y cwhlhao  ei  amcan,  sef  gorphen  adeiladu  corfF  Crist.  Yr  apos- 
tolion  ydynt  ben  yr  eglwys  neu’r  wraig  ar  y ddaear,  a Christ  yw 
y Priodfab,  yr  hwn  sydd  yn  ben  arall,  yn  yr  un  ystyr  ag  y mae  gwr 
yn  ben  i’w  wraig.  Nis  gall  corfF  Crist  byth  fodoli  heb  ben,  os 
gallai  heb  draed.  Pen  oedd  yr  aelod  cyntaf  a osododd  Duw  yn 
y corfF,  canys  yr  oedd  yn  un  o’r  aelodau  mwyaf  anghenrheidiol 
er  arwain  y corfF.  Darllener  ein  traethawd  ar  GorfF  Crist,  neu’r 
Eglwys,  a cheir  gweled  llawer  o resymau  ychwanegol  dros  bar- 
had  apostolion  yn  yr  eglwys,  a’r  anghenrheidrwydd  o honynt  i 
gwblhau  yr  adeilad. 

Nid  ydym  yn  gweled  dim  yn  nhud.  18  a 19  yn  teilyngu  sylw, 
gan  fod  y cyfan  yn  ddim  aingen  na  thybiaeth  yr  ysgrifenydd  ; 
ac  yn  nhud.  20,  dyfyna  ein  hawdwr  amryw  o adnodau  sydd  yn 
chwilfriwio  ei  holl  adeilad;  y rhai  ydynt : — “ Canys  efe  a ddaw 
eto  yr  ail  waith  yn  holl  fawredd  a gogoniant  ei  ûad,  gan  roddi 
dial  i’r  sawl  nad  adwaenant  Dduw,  ac  nidydynt  yn  ufyddhau  i’r 
efengyl.’’  “ Ni  fernais  i mi  wybod  dim  yn  eich  plitli,  ond  Iesu 
Grist,  a hwnw  wedi  ei  groeshoelio,  A phwy  bynag  a gym- 
mer  arno  bregethu  efengyl  amgen  na  hon,  bydded  anathema 
maranatha.’’  “ Pregetha  y gair  yn  daer  mewn  amser,  ac  aìian  o 
amser;  canys  daw  yr  amser  pryd  na  ddyoddefant  athrawiaeth 
iachus,  eithr  yn  ol  eu  chwantau  eu  hunain  y pentyrant  iddynt 
eu  hunain  athrawon,  gan  fod  eu  clustiau  yn  merwino;  ac 
oddiwrth  y gwirionedd  y troant  ymaith  eu  clustiau,  ac  at  chwedl- 
au  y troant.”  Yn  awr,  gofynwn,  pwy  sydd  yn  proffesu  adnabod 
Duw?  Nid  y rhai  hyny  sydd  yn  gwadu  dadguddiad.  A phwy 
ond  y Saint  sydd  yn  pregethu  yr  un  efengyl  â Phaul,  trwy 
annog  dynion  i geisin  y doniau  goreu,  a pheidio  gwahardd  llefaru 
â thafodau,  a dirmygu  prophwydoliaethau  P A phwy  sydd  yn 

methu  dyoddef  yr  hyn  a bregethai  yr  apostolion  gynt  yn  cael  ei 
bregethu  yn  yr  oes  hon  ? Sectariaid  y wlad : hwynthwy  sydd 
yn  beiddio  erlid  y Saint  am  bregetbu  pob  peth  fel  yr  apostolion  ; 
ac  hwynthwy  hefyd  sydd  yn  pentyru  athrawon  iddynt  eu  hunain, 
megys  y profwn  yn  ein  traethawd  ar  “ Athrawiaeth  Iachus.” 
Mae  yr  adnodau  uchod  mor  eglur  yn  llefaru  dros  y Mormoniaid, 
l'el  nad  oes  achos  dweyd  gair  yn  mhellach. 

Ar  ddiwedd  yr  20fed  tud.,  dyweda  Mr.  Jones,  “ O’m  rhan  fy 
hun,  coeliwn  Mahometcyn  gynted  â Joseph  Smith,  a’rCoran  can 
gynted  a Llyfr  Mormon  ; a byddai  llawn  can  hawsed  genyf  roddi 
coel  i haeriadau  ynfyd  a gwallgof  Joana  Southcot,  neu  i ryw  rai 

o’r  twyllwyr  crefyddol  a godasant  o’iflaen,  neu  ar  ei  ol,  ag  a 
fyddai  genyf  i’r  eiddo  yntau,”  Dyna  wirionedd,  canys  ni  ŵyr  ein 
hawdwr  ddim  ynghylch  yruno  honynt.  Desgrifia  J oana  Southcot 
fel  yu  wrryw,  druan;  a“c  ychydig  yn  nes  yn  mlaen,  dangosa  ych- 
waneg  o’i  anwyhodaeth,  drwy  son  am  “ Ddyffryn  Glyn  Halen. 

Yn  nhud.  21,  ceisia  ein  hawdwr  brofi  nad  oedd  Joseph  Srnitlr 
yn  brophwyd.  “Dvwedant,”  medd  efe,  “mai  efe  (J.  S.)  oedd 
ìiaul  y cyûawnder.”  O,  hurtwch  y dyn,  pan  yn  gwrandaw  ar 
wrageddos  o hvd,  yn  lle  darllen  ein  llyfrau:  dangosed  .hyny 
mewn  rhvw  iyfr  os  gall.  Os  yw  am  weled  prophwydoliaethau 
Joseph  Smith,"  darllened  “ Llyfr  Athrawiaeth  a Chyfammodau,” 
newydd  ei  gyhoeddi  i’r  Gymraeg,  a chaiff  weled  pa  faint  sydd 
wedi  eu  cyflawni.  Byddai  yn  fuddiol  iddo  hefyd  ddarllen  mwy 
ar  ei  Feibì,  yn  lle  ei  fod  yndweyd  pethau  tebyg  i’r  hyn  a ddywed 
yn  nhud.  22,  sef  “ y bydd  patvb  yn  cael  eu  cipio  i’r  awyr  i gy- 
'farfod”  ag  lesu  Grist.  Y meirw  a’r  byw  yn  Nghrist  fydd  i’w 
gyfarfod  ef,  ac  nid  pawb,  onide  byddent  oll  yn  “ wastadol  gyda  ì 
Arglwydd.” 

Mewn  perthynas  i ddyfodiad  Crist  i’w  deml  ar  y ddaear,  md 
oes  dim  yn  fwy  rhesymoi  ac  ysgrythyrol.  Yn  gymmaint  â bod 
loan,  yn  y Dadguddiad,  yn  profi  y teyrnasa  Crist  ar  y ddaear  am 
fil  o fiynyddoedd,  yna  paham  nad  all  fyned  i’w  deml  ? Nid  oes 
lle  nac  amser  genym  yn  awr  i nodi  ysgrythyrau  ; a chan  hyny, 
gadawn  y darllenydd  i chwilio  drosto  ei  hun,  tra  fyddwn  ninnau 
yn  brysio  i derfynu.  , 

Yn  awr,  gadawn  “ Egwyddorion  Saint  y Dyddiau  Diweddaf 
yu  nghlorianau  rheswm  ac  ysgrythyrau,  gan  hyderu  na  wna  neb 
waeddi  “ Tecel,”  hyd  nes  yr  edrycho  y pwysau.  Mae  ein  hawd- 
wr  hwn,  ar  y cvfan,  wedi  ymdrechu  yn  well  na  llawer ; ond 
gobeithiwn  y daíllena  ychydig  yn  fwy  cyn  yr  anturia  ysgrifenu 
traethawd  aräll.  Gan  ei  fod  ef  wedi  canu  ychydig  wrth  derfynu, 
cawn  ninnafwneuthur  yr  un  modd,  gan  hyderu  y bydd  er  daioni. 

Aed  Mormoniaeth  ar  ei  chynnydd, 

Llwydda’n  hynod  trwy  y byd ; 

Doed  sectariaid  i’r  goleuni, 

Cyn  y twyller  hwynt  i gyd ; 

Daw’r  gau-brophwyd,  &c., 

Idd  eu  maglu  yn  y man. 

Cyn  bo  hir  rhoir  y freniniaeth, 

Nid  i’r  sectau,  ond  i’r  Saint ; 

Ca’r  rhai  anwir  eu  dinystrio, 

A’r  rhai  geirwir  bob  rhyw  fraint. 

Doed  yr  amser,  &c., 

Pan  y gwelir  Saint  yn  ben. 

